armvectores/hy_wikipedia_2023 huggingface dataset:
Յոսիհիդե Սուգա

Յոսիհիդե Սուգա (ճապ.՝ 菅 義偉, դեկտեմբերի 6, 1948(1948-12-06), Akinomiya, Ogachi district, Ակիտա, Ճապոնիա), Ճապոնացի պետական և քաղաքական գործիչ. Ճապոնիայի Լիբերալ-դեմոկրատական կուսակցության նախագահ 2020 թվականի սեպտեմբերի 14-ից, Ճապոնիայի վարչապետը 2020 թվականի սեպտեմբերի 16-ից։


== Կենսագրություն ==
Ծնվել է Ակինոմիա գյուղում, Օգատիի գավառում (այժմ Յուձավա քաղաք), Ակիտա պրեֆեկտուրա, Ճապոնիա։ Ելակի ֆերմերի և ուսուցչուհու ընտանիքում։ Ստացել է բակալավրի աստիճան Տոկիոյի Հոսեյ համալսարանում։ 11 տարվա ընթացքում աշխատել է որպես խորհրդարանի պատգամավորի օգնական, այնուհետև՝ արտաքին առևտրի և արդյունաբերության նախարարությունում 1984 թվականին, որից հետո՝ Յոկոհամայի քաղաքային խորհրդի անդամ։
Առաջին անգամ Ճապոնիայի խորհրդարան է ընտրվել 1996 թվականին Լիբերալ-դեմոկրատական կուսակցության ցուցակով։ Սկզբում խմբակցության անդամ է եղել Կեյձո Օբուտին, բայց խմբակցությունից դուրս է եկել 1998 թվականին կուսակցության ղեկավարի ընտրություններում Օբուտիի թեկնածությունը չսատարելուց հետո։
Շինզո Աբեի առաջին կաբինետում 2006 թվականի սեպտեմբերից մինչև 2007 թվականի օգոստոս զբաղեցրել է ներքին գործերի և հաղորդակցությունների նախարարի պաշտոնը։
Ճապոնիայի կառավարության գլխավոր քարտուղար (2012-2020)։
2020 թվականի սեպտեմբերի 14-ին ընտրվել Է Ճապոնիայի Լիբերալ-դեմոկրատական կուսակցության նախագահի պաշտոնում։ 2020 թվականի սեպտեմբերի 16-ին խորհրդարանը հաստատել է երկրի վարչապետի պաշտոնում։
2021 թվականին Եսիհիդե Սուգան կարգադրել Է Ճապոնիայի Նախարարների կաբինետում նոր պաշտոն ստեղծել մի պաշտոնյայի համար, որը կոչված է առաջնորդելու մենակության դեմ պայքարը։


== Քննադատություն ==
Մեկնաբանելով հայտնի երգիչ Մասահարու Ֆուկույամայի և դերասանուհի Կաձուե Ֆուկիսիի հարսանիքը՝ Սուգան հայտարարել է. Հուսով եմ, որ այդ ամուսնությունը մայրերին դրդում է երեխաներ ունենալ։ Խնդրում եմ, շատ երեխաներ ծնեք։ Որից հետո ֆեմինիստուհիները մեղադրել է պաշտոնյային մեղադրել են սեռական խտրականության մեջ, իսկ ձախ ճամբարի  ընդդիմախոսները նրանում, որ նա գնում է ճապոնական միլիտարիստների ճանապարհով, որոնք կոչ էին անում կանանց, ծննդաբերել ավելի շատ ապագա զինվորներ։ Քննադատությանն ի պատասխան Սուգան հայտարարել է, որ, իհարկե, յուրաքանչյուրը ազատ է ինքնուրույն որոշել՝ պետք է ամուսնանալ, թե երեխաներ ունենալ, բայց կառավարությունը պետք է աշխատի այնպիսի հասարակություն ստեղծելու ուղղությամբ, որտեղ մարդկանց հարմար կլիներ ամուսնանալ և երեխաներ դաստիարակել։


== Ծանոթագրություններ ==


== Արտաքին հղումներ ==
Официальный веб-сайт Ёсихидэ Суги(ճապոներեն)
Անադիու

Անադիու (հուն․՝ Αναδιού), գյուղ Կիպրոսի Հանրապետության Պաֆոսի շրջանում։ Տեղակայված է Ֆիտի գյուղից 3 կմ դեպի հյուսիս-արևելք։ Նախկինում եղել է թուրք կիպրոսցիներով բնակեցված գյուղ, այժմ գյուղը հիմնականում դատարկ է։


== Ժողովրդագրություն ==


== Ծանոթագրություններ ==


== Աղբյուրներ ==
Anadiou (անգլ.)
Պոլ Սինյակ

Պոլ Սինյակ (ֆր.՝ Paul Signac, նոյեմբերի 11, 1863(1863-11-11)[…], Փարիզ - օգոստոսի 15, 1935(1935-08-15)[…], Փարիզ), ֆրանսիացի նկարիչ-նեոիմպրեսիոնիստ, պուանտիլիզմ ուղղության ներկայացուցիչ։


== Կենսագրություն ==
Սովորել է Փարիզում, Բինգի ազատ արվեստանոցում։ Մոտ էր իմպրեսիոնիզմին․ 1886 թվականին Ժորժ Սյորայի և Կամիլ Պիսսարոյի ազդեցությամբ դիմել է նեոիմպրեսիոնիզմին (հետագայում՝ նրա առաջատար վարպետներից և տեսաբանը), միաժամանակ իր գործերի հարթազարդապատկերային բնույթով կանխորոշել մոդեռն ոճի երևան գալը (Ֆ․ Ֆենեոնի դիմանկարը, 1890, մասնավոր հավաքածու, Նյու Յորք)։ Մյուս աշխատանքներում (հիմնականում ծովային բնապատկերներ) Սինյակը հասել է մոտիվների արտահայտման կենսալի անմիջականության («Մարսելի նավահանգիստը», 1911, ժամանակակից արվեստի ազգային թանգարան, Փարիզ)։ Եղել է «Անկախների սալոնի» (1884) կազմակերպիչներից, հասարակական ակտիվ գործիչ, գաղափարապես մոտ Ֆրանսիայի կոմունիստական կուսակցությանը։ 1930-ական թվականներից այցելել է ԽՍՀՄ։


== Անձնական կյանք ==
1892 թվականի նոյեմբերի 8-ին, Սինյակը Փարիզի 18-րդ շրջանի քաղաքապետարանում ամուսնացավ Բերտա Ռոբլեսի հետ։ Հարսանիքին ներկա էին Ալեքսանդր Լեմոնյեն, Լյուս Մաքսիմիլենը, Կամիլ Պիսսարոն և Ժորժ Լեկոնտը։ 1897 թվականի նոյեմբերին, Սինյակը տեղափոխվեց նոր բնակարան Բերանժի ամրոցում` կառուցված Էկտոր Գիմարի կողմից։ Նույն թվականի դեկտեմբերին նա ձեռք բերեց La Hune անվանումով տուն Սեն Տրոպեում։ Այդտեղ նկարիչը կառուցեց մեծ ստուդիա, որի բացումը տեղի ունեցավ 1898 թվականի օգոստոսի 16-ին։
1913 թվականին, Սինյակը վարձակալեց տուն Անթիբում, որտեղ նա բնակություն հաստատեց Ժաննա Սելմերսխեյմ-Դեգրանժի հետ, ով 1913 թվականի հոկտեմբերի 2-ին Սինյակին պարգևեց Ժինետին։ Նույն ժամանակում Սինյակը Սեն Տրոպեի տունը և Բերանժի ամրոցի բնակարանը թողեց Բերտային։ Նրանք ընկերներ մնացին մինչև նկարչի կյանքի վերջը։
1927 թվականի ապրիլի 6-ին, Սինյակը ընդունեց Ժինետին որպես իր ապօրինի դուստր։
Պոլ Սինյակը մահացավ սեպսիսից 1935 թվականի օգոստոսի 15-ին, Փարիզում։ Մահանալու ժամանակ նա 71 տարեկան էր։ Նրա մարմինը դիահերձեցին և թաղեցին օգոստոսի 18-ին Պեր Լաշեզ գերեզմանատանը։


== Պատկերասրահ ==

		
		
		
		
		
		
		
		
		


== Ծանոթագրություններ ==
Թաքավլար

Թաքավլար, գյուղ Արևմտյան Հայաստանում, Բալուի գավառակում։ Գտնվում էր Բալու քաղաքից 5 կմ հարավ-արևմուտք։


== Բնակչություն ==
XX դարի սկզբին ուներ 12 տուն թուրք բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Հյուսիսկովկասյան լեզուներ

Հյուսիսկովկասյան ընտանիք, լեզուների ենթադրյալ ընտանիք՝ առաջադրված Ս. Ա. Ստարոստնիի կողմից (1980-ականներին)։ Այս անվան տակ միավորվում են 2 լեզվաընտանիք՝ Աբխազա-ադըղեական և Դաղստանյան։ Այս միավորումը շատ լեզվաբաններ չեն ընդունում։ Առաջինի հետ Ստարոստնին միավորում է խատական լեզուն (սա չպետք է շփոթել խեթերենի հետ), իսկ երկրորդի հետ՝ Խուռիա-ուրարտական լեզուն։
Այս ենթադրյալ լեզվաընտանիքին պատկանող լեզուները տարածված են Հյուսիսային Կովկասում, ինչպես նաև՝ Մերձավոր Արևելքի սփյուռքում։ Նրա մեջ մտնում են ավելի քան 40 կենդանի, 1 մեռած լեզու և 1 հին գրային լեզու։


== Ստարոստինի հիպոթեզը ==
Բառապաշառային մակարդակում որոշ համընկնումներ վաղուց էին նկատվել, բայց միայն վերջերս հայտնվեցին այդ ամենը գիտականորեն հիմնավորելու առաջին փորձերը,մասնավորապես Ս. Ա. Ստարոստնիի կողմից։ Սակայն Ս. Ա. Ստարոստնին իր քննադատներն ունի, հատկապես՝  արտասահմանյան լեզվաբանության մեջ։
Ըստ ժամանակակից մակրոկոմպարատիվիստիկայի, որի հիմնադիրը Ստարոստնին է, Հյուսիսկովկասյան ընտանիքը մտնում է սինո֊կովկասյան մակրոընտանիքի մեջ։
Առաջ ենթադրվում էր, որ Հյուսիսկովկասյան ընտանիքը քարթվելական լեզուների հետ միասին կազմում է այսպես կոչված իբերո֊կովկասյան միավորումը, այնուամենայնիվ, այդ տեսակետը մերժվել է գրեթե բոլոր լեզվաբանների կողմից։
Վերոնշյալ լեզվաընտանիքների լեզվական մի շարք ընդհանրությունները այժմ բացատրվում են երկարատև շփումով, ինչն էլ հիմք է տալիս խոսելու կովկասյան լեզվական միավորման մասին։
Ս. Ա. Ստարոստնիի գլխավորած լեզվաբանների խումբը հետևյալ եզրահանգումներն արեց։

սինո-կովկասյան մակրոընտանիքի քայքայումը կատարվել է մ.թ.ա. 8-րդ հազարամյակում։
Հյուսիս֊կովկասյան ընտանիքի տրոհումը Աբխազա-ադըղեական և Դաղստանյան խմբերի, տեղի է ունեցել մ.թ.ա. 5-րդ կամ 6-րդ հազարամյակում։Զգալի թվով լեզվաբանների և հնէաբանների կարծիքով (Սաֆրոնով, Չայլդ, Մոնգայթ, Բրեյ֊Թրամփ և այլք)՝ Հյուսիսկովկասյան լեզվաընտանիքը նշանակալի ազդեցություն է թողել հետևյալ հնէագիտական մշակույթների վրա (Ստառչևո֊Կռիշյան, Քյոռոշյան, Կարանովյան, խեցեգործական, երկաթագործական (Արևելյան Ավստրիա), Ալֆյոլդյան մշակույթ (Մառոշից Տիսի երկայնքով հասնում է մինչև Արևելյան Սլովակիա), Բյուկայի մշակույթ (բուկովոգորյան, Վերին Տիսի երկայնքով՝ Բյուկկ լեռան երկայնքով՝ Հյուսիսային Վենգրիայում և խեցեգործական, տրիպոլյան, բոյանյան, բուգո֊դնեստրովյան մշակույթներ։


== Ծանոթագրություններ ==


== Գրականություն ==
Diakonov I.M., Starostin S.A. Hurro-Urartian as an Eastern Caucasian Languages. Münchener Studien zur Sprachwissenschaft, R. Kitzinger, München 1986.
Дьяконов И. М., Старостин С. А., Хуррито-урартские и восточнокавказские языки// Сб. «Древний Восток. Этнокультурные связи», стр. 164—208. Изд-во «Наука», Главная редакция восточной литературы, Москва, 1988.
Дьяконов И. М. Языки древней Передней Азии. М. 1963.
Дьяконов И. М. Алародии (Хурриты, урарты, кутии, чеченцы и дагестанцы) // Сб. Алародии: этногенетические исследования. Махачкала, 1995.
Старостин С. А., Николаев С. Л. Севернокавказские языки и их место среди других языковых семей Передней Азии//Сб. Лингвистическая реконструкция и древнейшая история Востока. «Наука», Главная редакция восточной литературы, Москва, 1984.


== Արտաքին հղումներ ==
S. L. Nikolayev, S. A. Starostin. 1994. Հյուսիսկովկասյան Էթմիոլոգիական բառարան
Վոլոտովո (գյուղ, Նովոգորոդսկի շրջան)

Անվան այլ կիրառումների համար տե՛ս՝ ՎոլոտովոՎոլոտովո (ռուս.՝ Волотово), գյուղ Ռուսաստանի Նովգորոդի մարզի Նովոգորոդսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կամենսկի շրջան (Վորոնեժի մարզ)

Անվան այլ կիրառումների համար տե՛ս՝ Կամենսկի շրջան (այլ կիրառումներ)Կամենսկի շրջան (ռուս.՝ Каменский район), մունիցիպալ շրջան Ռուսաստանի Դաշնության Վորոնեժի մարզում։
Ստեղծվել է 1928 թվականին։ Վարչական կենտրոնը՝ Կամենկա։


== Աշխարհագրություն ==
Շրջանի տարածքի մակերեսը կազմում է 999 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 20019 մարդ։ Բնակչության խտությունը կազմում էր 20,04 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Տամակի

Տամակի (ճապ.՝ 玉城町 Տամակի-տյո), Ճապոնիայի Միե պրեֆեկտուրայի Վատարայ գավառում գտնվող ավան։ Ավանի մակերեսը կազմում է 40,94 կմ², բնակչությունը՝ 15 463 մարդ (2014 թվականի հունիսի 1-ի տվյալների համաձայն), բնակչության խտությունը՝ 377,70 մարդ/կմ²։


== Աշխարհագրական դիրք ==
Տամակի ավանը տեղակայված է Հոնսյու կղզու Կինկի տարածաշրջանի Միե պրեֆեկտուրայում։ Այս ավանի հետ սահմանակցում են Իսե քաղաքը և Տակի, Մեյվա, Վատարայ ավանները։


== Բնակչություն ==
Ավանի բնակչությունը կազմում է 15 463 մարդ (2014 թվականի հունիսի 1-ի տվյալների համաձայն), իսկ խտությունը՝ 377,70 մարդ/կմ²։ Բնակչության թվաքանակի փոփոխությունը՝ 1980-2005 թվականներին.


== Տնտեսություն ==
Տամակի ավանում է տեղակայված «Պանասոնիկ» (Panasonic) ընկերության գործարաններից մեկը։


== Սիմվոլիկա ==
Տամակի ավանը խորհրդանշող ծառ է համարվում Podocarpus macrophyllus-ը, ծաղիկ՝ սակուրայի ծաղիկը։


== Ծանոթագրություններ ==


== Արտաքին հղումներ ==
Տամակի ավանի պաշտոնական վեբկայք Archived 2019-11-25 at the Wayback Machine.(ճապոներեն)
Բաշի (Բերկրի-Աբաղայի գավառ)

Անվան այլ կիրառումների համար տե՛ս՝ Բաշի (այլ կիրառումներ)Բաշի, գյուղ Արևմտյան Հայաստանում, Վանի վիլայեթի Բերկրիի գավառակում։


== Բնակչություն ==
XX դարի սկզբին ուներ 21 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Մոնրո շրջան (Ինդիանա)

Անվան այլ կիրառումների համար տե՛ս՝ Մոնրո շրջան (այլ կիրառումներ)Մոնրո շրջան (անգլ.՝ Monroe County), ԱՄՆ Ինդիանա նահանգի 92 վարչական միավորներից մեկը։ Ընդհանուր տարածությունը 1.020 կմ² է, բնակչությունը՝ 137.974 մարդ (2010 թ. տվյալներով)։ Շրջկենտրոնն է Բլումինգտոն բնակավայրը։ Կազմավորվել է 1818 թ.։
Բոն Ժեզուս դու Արագուայա

Բոն Ժեզուս դու Արագուայա (պորտ.՝ Bom Jesus do Araguaia), համայնք Բրազիլիայի Կենտրոնաարևմտյան տարածաշրջանում՝ Մատու-Գրոսու նահանգի կազմում։ Գտնվում է Մատու-Գրոսու նահանգի արևելյան մարզում։ Մտնում է Հյուսիս-արևելյան նահանգի Մատու Գրոսու գավառի կազմի մեջ։ Բնակչությունը կազմում է 4703 մարդ՝ 2006 թվականի տվյալներով։ Գրավում է 4 279,088 կմ² տարածք։ Բնակչության խտությունը՝ 1,1 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 31.652.227,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 7.444,08 ռեալ (տվյալները Բրազիլիայի աշխարհագրության և վիճակագրության ինստիտուտի)


== Ծանոթագրություններ ==
Էրիկ Մամիջանյան

Անվան այլ կիրառումների համար տե՛ս՝ Մամիջանյան (այլ կիրառումներ)Էրիկ Արտաշեսի Մամիջանյան (օգոստոսի 7, 1936(1936-08-07), Կիսլովոդսկ), հայ խորհրդային ֆիզիկոս։ Ֆիզմաթ գիտությունների դոկտոր (1975 թ.), պրոֆեսոր (1980 թ.)։ 
Ավարտել է Երևանի համալսարանը (1958 թ.), ուր և աշխատել է մինչև 1970 թվականը։ 1970 թվականից եղել է Երևանի ֆիզիկայի ինստիտուտի տիեզերական ճառագայթների բաժնի վարիչը։ Աշխատանքները վերաբերում են գերբարձր էներգիայի տարրական մասնիկների ֆիզիկային։ Զբաղվել է 1011-1013 էվ էներգետիկ տիրույթի նեյտրոնմիջուկային փոխազդեցության կոմպլեքսային հետազոտությամբ, մասնակցել տիեզերական ճառագայթներում լիցքավորված հադրոնների նույնականացման աշխատանքներին։ Մշակել է իոնացման կալորիմետրի և նեյտրոնային սուպերմոնիտորի հնարավորությունների ընդլայնման մեթոդաբանությունը, ուսումնասիրել իոնացման կալորիմետրի և էմուլսիոն ու տրեկային դետեկտորների զուգակցման պրոբլեմը։
(21735) Նիսաշմիդտ

(21735) Նիսաշմիդտ, աստերոիդ աստերոիդների հիմնական գոտում։ Այս աստերոիդը հայտնաբերվել է 1999 թվականի սեպտեմբերի 9-ին ԼԻՆԵԱՐ ծրագրի կողմից Սոկոռոյում։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(21735) Նիսաշմիդտ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Օբերշվարցախ

Օբերշվարցախ (գերմ.՝ Oberschwarzach), համայնք Գերմանիայում՝ Բավարիա երկրամասի Շվանդորֆ շրջանում։
Ենթարկվում է Ստորին Ֆրանկոնիայի վարչական շրջանին։ Բնակչությունը 2010 թվականի դեկտեմբերի 31-ի տվյալներով կազմում է 1380 մարդ։ Զբաղեցնում է՝ 24,51 կմ² տարածք։ Պաշտոնական կոդ 09 6 78 164։


== Ծանոթագրություններ ==


== Արտաքին հղումներ ==
Պաշտոնական կայք
Տոնացույց (ծիսամատյան)

Անվան այլ կիրառումների համար տե՛ս՝ Տոնացույց (այլ կիրառումներ)Տոնացույց, Հայաստանյայց առաքելական եկեղեցու տոների մասին ցուցումներ պարունակող ծիսամատյան, տոների օրացուցային կարգի և արարողությունների կատարման ուղեցույց, որտեղ արձանագրված է յուրաքանչյուր օրվա ներքին ծիսակարգը՝ իր մասնավոր հերթագայությամբ, կատարման համար սահմանված ընթերցումներով (Աստվածաշունչ, քարոզ, աղոթք, շարական և այլն)։


== Ստեղծումը ==
Համաձայն ավանդության, Հայ եկեղեցու տոների կարգավորության պաշտոնական հիմնադիրը Գրիգոր Ա Լուսավորիչն է։ Այդ գործին մեծապես նպաստել է Սահակ Ա Պարթևը։ Մասնավորաբար հայկական Տոնացույցին հատուկ յոթնյակ ձևը (երբ ս. Զատկի շարժականությամբ թելադրված՝ մի շարք տոներ յոթ օրվա տատանումով են նշվում) կապվում է նրա անվան հետ։ Տոնացույցի կազմավորման գործին իրենց մասնակցությունն են բերել Գյուտ Ա Արահեզացի, Հովհաննես Ա Մանդակունի կաթողիկոսները։ Հովհաննես Գ Օձնեցին կանոնակարգել է Ս. Ծննդյան չորս Ավագ տոներն իբրև նախատոնակ։ Ներսես Շնորհալին սահմանել է Հոգեգալուստը՝ յոթ և Վերափոխումը՝ ինն օր տոնախմբելու կարգը։ Տոնացույցը խմբագրել և վերստին սստուգաբանել է Գևորգ Լամբրոնացին (13-րդ դար)։ Նա Կանոնագրքից քաղած վկայություններով հաստատագրել է Հայ եկեղեցու տոնական կարգավորությունը։ Նշանակալից է Սիմեոն Ա Երևանցու մասնակցությունը տոնացույցի կարգավորման աշխատանքներին։ Նրա ջանքերով հայ եկեղեցական տոնացույցը ձեռք է բերել նոր և հաստատուն կերպարանք։ Կիրակի օրվա սրբությունը պահելու նկատառումով նա Տերունական և Սրբոց տոների կապակցությամբ տոնացույց է ներմուծել 21 օրեր, հանել Մեծի պահոց կիրակիների մեջ Հարության հիշատակումը, մշակել գործածության առավել դյուրին և հաստատուն մի ձև, որը ցույց է տալիս 36 տարեգրերի համար մարտի 22-ից մինչև ապրիլի 25-ը տեղի ունեցող ս. Զատկի տոնի փոփոխությունները։ Սիմեոն Ա Երևանցու տոնացույցը կիրառվում է ցայսօր։ Ըստ տոնացույցի՝ Հայ եկեղեցին տարին բաժանում է երեք տեսակ օրերի՝ տոների, սրբոց օրերի և ապաշխարության կամ պահոց օրերի։


== Արտաքին հղումներ ==
Արդի տոնացույց
Հավելյալ տեղեկություններ Archived 2016-03-05 at the Wayback Machine.
Բոլշայա Պլավիցա

Բոլշայա Պլավիցա (ռուս.՝ Большая Плавица), գյուղ Ռուսաստանի Լիպեցկի մարզի Դոբրինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տորտոնիի մոտ

«Տորտոնիի մոտ», Էդուարդ Մանեի նկարը՝ ստեղծված 1878–1880 թվականներին։ 1990 թվականին նկարը գողացվել է բրիտանական Ստյուարտ Գարդների թանգարանից և մինչ օրս գտնվելու վայրը հայտնի չէ։
Նկարում պատկերված է նոթատետրով մի երիտասարդ (ինքնությունը դեռ պարզված չէ), որը նստած է փարիզյան «Տորտոնի» սրճարանում՝ սեղանիկի մոտ, որը գտնվում է Իտալացիների բուլվարում։ Սեղանիկին նրա կողին կա գարեջրի կիսադատարկ բաժակ։ Ինքը՝ Էդուարդ Մանեն եղել է այդ սրճարանի հաճախակի այցելուն․ նրա և բոհեմի մյուս ներկայացուցիչների համար սրճարանի տերերը առանձնացրել էին երկու առանձին սեղանիկ։
Նկարի պատկերը օգտագործվել է «Վամպիրի օրագրերը» հեռուստասերիալի երրորդ եթերաշրջանի առաջին էպիզոդում («Ծննդյան օր»)։
Նկարը ցուցադրվել է Ստյուարտ Գարդների թանգարանում, մարտի 18-ին մի քանի գող, հագնված ոստիկանական համազգեստ, թանգարանից գողացել են հայտնի նկարիչների 13 աշխատանք։ «Տորտինիի մոտ»-ից բացի, գողացվել են երկու գեղարվեստական կտավ և Ռեմբրանդի մի ուրվանկար, Յան Վերմեերի «Համերգը» և  Էդգար Դեգայի աշխատանքները։ 2013 թվականի մարտի 18-ին ՀԴԲ ներկայացուցիչները հայտնել են հանցագործության բացահայտման և այն մասին, որ նկարները գողացվել են կազմակերպված հանցավոր խմբակցության կողմից, սակայն դրանց գտնվելու վայրը դեռ հայտնի չէ։


== Ծանոթագրություններ ==
Թյուրբե

Թյուրբեն (թուրքերեն՝ Türbe'), օսմանյան ճարտարապետությունում դամբարան է, հայտնի մարդկանց կամ հոգևոր առաջնորդների գերեզմանատուն։ Սովորաբար առանձին գտնվող թյուրբեն գտնվում է մզկիթի կամ կրոնական համալիրի հողում, սակայն հանդիպվում են թյուրբեներ որպես կից կառույցներ (կից թյուրբեներ)։
Թյուրբեները սովորաբար իրենցից ներկայացնում են փոքր չափսի միախցային վեցանկյուն կամ ութանկյուն կառույցներ։ Թյուրբեի մեջտեղում գտնվում է հարուստ ձևավորված քարադամբան, չնայած որ որպես կանոն անմիջապես դագաղը գտնվում է հատակի մակարդակից ցածր։ Քարադամբարանի վրա հանգուցյալի մաքրությունը խորհրդանշող փայտից կամ քարից սպիտակ գույնի չալմա էր երբեմն տեղադրվում։
Բազմաթիվ թյուրբեները դարձել են ուխտագնացության վայր։


== Գրականություն ==
Levey, Michael; The World of Ottoman Art, 1975, Thames & Hudson, ISBN 0500270651
Lewis Stephen (2001)։ «The Ottoman Architectural Patrimony in Bulgaria»։ EJOS (Utrecht) 30 (IV)։ ISSN 0928-6802 
Meri, Josef F., The cult of saints among Muslims and Jews in medieval Syria, Oxford Oriental monographs, Oxford University Press, 2002, ISBN 0199250782, 9780199250783
Օրմալոս

Օրմալոս, գյուղ Օսմանյան կայսրությունում, Տրապիզոնի վիլայեթի Ջանիկի գավառում:
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Դոնի հոգևոր ճեմարան

Դոնի հոգևոր ճեմարան (ռուս.՝ Донска́я духо́вная семина́рия), Ռուս Ուղղափառ եկեղեցու Ռոստովի և Նովոչերկասկի թեմի բարձրագույն ուսումնական հաստատություն, որը պատրաստում է հոգևորականների և դպիրների։ Գտնվում է ՌԴ Դոնի Ռոստով քաղաքում։


== Պատմություն ==

Ճեմարանը բացվել է 1868 թվականի հոկտեմբերի 1-ին Դոնի արքեպիսկոպոս Պլատոնի (Գորոդեցկի) ջանքերով։ Գտնվել է Դոնի թեմի աթոռանիստ քաղաքում՝ Նովոչերկասկում։ 1883 թվականին տեղափոխվել է Ա. Յաշչենկոյի նախագծով ստեղծված գեղեցիկ երկհարկանի շենք Պլատովի պողոտայում (այժմ՝ կապի ուսումնարանի ուսումնական շենք)։
Հեղափոխությունից հետո նոր իշխանությունը որդեգրել էր հոգևոր կրթությունը վերացնելու ուղին։  1918 թվականին ճեմարանի պարապմունքները դադարեցին։ Քաղաքացիական պատերազմի ժամանակ կարմիրբանակայինները ճեմարանի առաքյալ Հովհաննես Աստվածաբանի տաճարը վերածել էին զորանոցի, իսկ Նովոչերկասկի հոգևոր ուսումնարանի շենքում 1920 թվականից գործում էր մանկական աշխատանքային գաղութ։
1920 թվականին ճեմարանը ստիպողաբար վերափոխվել է հովվական դասընթացների, իսկ 1921 թվականին վերջնականապես փակվել է։
Մինչև 1947 թվականի հունվար եպիսկոպոս Սերաֆիմը (Շարապով) նախապատրաստել էր անհրաժեշտ ամենը՝ Դոնի Ռոստովում հոգևոր ճեմարան բացելու համար և դիմել էր պատրիարքին՝ առաջարկով միջնորդել բացման թույլտվություն ստանալու համար։ Սակայն 1947 թվականի հոկտեմբերին  ԽՍՀՄ Մինիստրների խորհուրդը մերժել է։
2010 թվականի հոկտեմբերի 6-ին Ռուս Ուղղափառ եկեղեցու Սուրբ Սինոդի որոշմամբ Ռոստովի միսիոներական հոգևոր ուսումնարանը վերակազմավորվեց Դոնի հոգևոր ճեմարանի։ Նույն թվականի նոյեմբերի 23-ին Դոնի Ռոստովում տեղի ունեցավ վերածնված ճեմարանի հանդիսավոր բացումը։ Ճեմարանը գտնվում է Դոնի Ռոստովի Պորտովայա փողոցում՝ Սերաֆիմյան տաճարի ուսումնական մասնաշենքում։


== Ռեկտորներ ==
վարդապետ Վենիամին (Սմիռնով) (1868-1879)
վարդապետ Մեֆոդի (Նիկոլսկի) (1879, նոյեմբերի 12 - 1882) պ/կ
վարդապետ Յոանիկի (Կազանցի) (1882-1884)
ավագ երեց Միտրոֆան Սիմաշկևիչ (1884-1906)
վարդապետ Դավիթ (Կաչախիձե) (1906, օգոստոսի 25 - 1907)
ավագ երեց Ալեքսանդր Զամյատին (1907, սեպտեմբերի 13 - 1909, ապրիլի 16)
վարդապետ Սևաստիան (Վեստի) (1909-1914)
ավագ երեց Դիմիտրի Բոգոյավլենսկի (1914 - մոտ 1917)
վարդապետ Բորիս (Ռուկին) (1917-1920)
արքեպիսկոպոս Պանտելեիմոն (Դոլգանով) (2010, հոկտեմբերի 6 - 2011, հոկտեմբերի 5)
մետրոպոլիտ Մերկուրի (Իվանով) (2011, հոկտեմբերի 5 - 2013, մայիսի 29)
ավագ երեց Տիմոֆեյ Ֆետիսով (2013, մայիսի 29-ից)


== Տեսուչներ ==
Վասիլի Ալեքսեևիչ Օռլով (1869, մարտ - 1881, հոկտեմբերի 31)


== Ծանոթագրություններ ==


== Հղումներ ==
Դոնի հոգևոր ճեմարանի պաշտոնական կայքը
Դոնի հոգևոր ճեմարանը ստացավ պաշտոնական կարգավիճակ Archived 2016-03-05 at the Wayback Machine.
Դոնի հոգևոր ճեմարան // Донской временник / Донская государственная публичная библиотека. Ростов-на-Дону, 1993—2014
Արաթ Դինք

Առատ Դինք (թուրքերեն՝ Arat Dink, 1979, Ստամբուլ, Թուրքիա), թուրքահայ լրագրող։ Հայտնի լրագրող Հրանտ Դինքի որդին է։
2007 թ. հոկտեմբերի 11-ին Առատը դատապարտվեց «թուրքական ինքնությունը վիրավորելու» հոդվածով։ Նրան տրվեց 1 տարի պայմանական ազատազրկում։
2008 թ. ապրիլի 21-ին բրիտանական ազդեցիկ The Guardian պարբերականի կողմից անցկացվող «The Guardian Journalism Award» մրցանակաբաշխության կողմից պարգևատրվել է «Քննադատության չափանիշ» մրցանակով։


== Ծանոթագրություններ ==
(4692) SIMBAD

(4692) SIMBAD, աստերոիդ աստերոիդների հիմնական գոտում։ Հայտնաբերվել է 1983 թվականի նոյեմբերի 4-ին Բրայան Սկիֆի կողմից Անդերսոն Մեսայում։
Միջին հեռավորությունը Արեգակից կազմում է 2,256619 ա. մ., առավելագույնը մոտենում է 1,9232 ա. մ. հեռավորության վրա և հեռանում 2,5901 ա. մ.։ Արեգակի շուրջ մեկ ամբողջական պտույտ է կատարում 1238,19 երկրային օրվա ընթացքում, իր ուղեծրով շարժվելով միջինում 0,290748 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,7° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4692) SIMBAD աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լեզ Կլենշան

Լեզ Կլենշան (ֆր.՝ Laize-Clinchamps), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2014 թվականի դրությամբ կազմում է 1857 մարդ, բնակչության խտությունը` 228.41 մարդ/կմ²։ Բնակավայրը զբաղեցնում է 8.13 կմ² տարածք։
Բնակավայրը ստեղծվել է 2016 թվականի հունվարին` Լեզ լա Վիլ և Կլենշամ սյուր Օրն համայնքների միավորման արդյունքում։


== Վարչական բաժանում ==


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Մելեշկի (այլ կիրառումներ)

Մելեշկի, կարող է վերաբերել՝

Մելեշկի - գյուղ Ուկրաինայի Պոլտավայի մարզի Գադյաչի շրջանում
Մելեշկի - գյուղ Ռուսաստանի Նիժնի Նովգորոդի մարզի Վաչսկի շրջանի կազմում
Կրասնի Կլյուչ (գյուղ, Իգլինսկի շրջան)

Անվան այլ կիրառումների համար տե՛ս՝ Կրասնի ԿլյուչԿրասնի Կլյուչ (ռուս.՝ Красный Ключ, բաշկիրերեն՝ Красный Ключ), գյուղ Ռուսաստանի Բաշկորտոստան հանրապետության Իգլինսկի շրջանի կազմում։
Բնակչությունը 2009 թվականին գրանցված տվյալներով կազմում էր 57 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռաի

Ռաի - մակերեսի չափման միավոր, որն օգտագործվում է Թայլանդում։  Այն չի մտնում չափման մետրական համակարգի և չափման միջազգային ստանդարտի մեջ։  1 ռաի=4 նգաան=400 տարանգվա (քառակուսի վաա)=16 ար


= Տես նաև =
հեկտար
մետր
Սեյմուր Սքիներ

Սեյմուր «Սպենկի» Սքինըր (անգլերեն` Seymour Skinner) (ծնվել է Քեփիթըլ սիթիում 1953 թվական, ի ծնե անունը՝ Արմին Թամզարյան (անգլ.՝ Armin Tamzarian, իսկ Սփրինգֆիլդում ավելի հայտնի է որպես «Տնօրեն Սքինըր»), «Սիմփսոններ» մուլտսերիալի  հայազգի կերպար, որին հնչունավորում է Հարի Շիրերը։


== Մասնագիտությունը ==
Սքիները Սփրինգֆիլդի նախնական դպրոցի տնօրենն է։ Անընդհատ պայքար է մղում աստիճանաբար քայքայվող դպրոցը վերահսկելու համար, դաժանացած եւ վայրենացած ուսուցիչների, աղմկարար եւ անկարգապահ աշակերտների դեմ։ Այդպիսի աշակերտներից է Բարթ Սիմփսոնը։


== Կենսագրություն ==
Սերիալում Սքիների ծննդյան թիվը նշվում է 1953 թ. հուլիսի 8-ին, սակայն մի այլ դրվագում ասվում է, որ նրա կենդանակերպի նշանն է կշեռքը, հետեւաբար, ծննդյան օրն ընկնում է սեպտեմբերի 24-ի եւ հոկտեմբերի 23-ի միջեւ։
Կարգապահության կողմնակից է, երկար ժամանակ ծառայել է բանակում, մասնակցել է Վիետնամի պատերազմին։ Սեյմուրի հայրը, Շելդոն Սքիները, ծառայել է Էյբի հետ։


== Արտաքին հղումներ ==
Principal Սեյմուր Սկիները TheSimpsons.com կայքում
Կիմ (այլ կիրառումներ)

Կիմ, կարող է վերաբերել՝

Կիմ - գետ Ռուսաստանում, Լոպ Յուի վտակը
Կիմ - գյուղ Ռուսաստանի Բաշկորտոստան հանրապետության Ալշեևսկի շրջանի կազմում
Կիմ - գյուղ Ուկրաինայի Սումիի մարզի Սերեդինա-Բուդայի շրջանում
Կիմ - Ավեշ ֆուտբոլային ակումբի դարպասապահ
Ինդրիզի գյուղ

Ինդրիզի գյուղ, գյուղ Արևմտյան Հայաստանում, Բիթլիսի վիլայեթի Մանազկերտի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Թանսեն Միյան

Թանսեն Միյան (անգլ.՝ Tansen, 1493, Գվալիոր - ապրիլի 26, 1589(1589-04-26), Ագրա, Մեծ Մողոլների կայսրություն), մոնղոլական կայսր Աքբար Մեծի պալատական երաժիշտ սիտարիստ։ Համարվում է ժամանակակից հյուսիսայի հնդկական ռագա երաժշտական ժանրի հայրը և Հնդկաստանի պատմության մեծագույն երաժիշտներից մեկը։


== Կենսագրություն ==
Թանսենը ծնվել է 1506 թվականին Հնդկաստանի հյուսիսային մասում գտնվող Գվալիոր քաղաքում՝ ավանդական հինդուական ընտանիքում։ Նրա հայրը Մակունդ Միստրան տեղի գրող էր։ Մանկության տարիներին Թանսենը մասնավոր դասերի է գնացել հայտնի ուսուցիչ Խարիդաս Սբամիի մոտ։ Սկզբում ծառայել է Մեվայի արքա Ռամաչանդրայի արքունիքում, ապա՝ մոնղոլակկան կայսր Աքբար Մեծի։ Ավելի ուշ Թանսենը կայսրին երկարատև և հավատարիմ ծառայելու համար պարգևատրվել է նավարտրասով՝ ինը քարով վզնոցով, և ստացել Միյան քաղաքի անվան նոր կոչում։ Հետևաբար, նույնիսկ հիմա Թանսեն Միյան անունը տարածված է նաև Հնդկաստանում, հիմնականում մահմեդականների շրջանում։
Հնդկաստանի ժամանակակից հայտնի երաժշտության շատ ռեպերտուարներ, ինչպիսիք են Դարբարի Կանադեն, Միյան կի Թոդին, Միյան կի Մալխարը և Միյան կի Սարանգը ստեղծվել են Թանսենի երաժշտական ոճի և ժանրի հիման վրա։ Հնդկական երաժշտության երկու նոր ժանրեր՝ Սանգիտա Սառան և Ռայմալան նույնպես այդ ոճի ու ժանրի հիման վրա են ստեղծվել։
Այսօր Հնդկաստանում գործում են հնդկական երաժշտական դպրոցներ (Գարանաս), որտեղ սովորեցնում են Թանսենի հիմնական երաժշտության ոճը, նրա ուսուցիչ Սվամի Խարիդասի վոկալայի ոճը, ինչպես նաև իր երկու երեխաների՝ Բիլաս Խան և Սարասվատի Դեվիի և նրանց ժառանգներից շատերի գործունեությունը, որոնք հայտնի երաժիշտներ էին։


== Նշումներ ==


== Պատկերասրահ ==

		
		
		
		


== Ծանոթագրություններ ==


== Գրականություն ==
Абул Фазл Аллами. Акбар Наме. Самара, 2009, т.3, стр. 251
S.C. Welch, India: Art and Culture 1300—1900, Munich, 1999, pp. 171–173


== Արտաքին հղումներ ==
Тансен Миян на сайте Нервана.нейм
Վիկտորյա Սիլվսթեդտ

Կարեն Վիկտորյա Սիլվսթեդտ (շվեդերեն՝ Karen Victoria Silvstedt, սեպտեմբերի 19, 1974(1974-09-19), Skelleftehamn, Skellefteå Municipality, Վեստերբոտեն, Շվեդիա), շվեդ ֆոտոմոդել, դերասանուհի, երգչուհի և հաղորդավար։


== Կենսագրություն ==
Վիկտորյա Սիլվսթեդտը ծնվել է 1974 թվականի սեպտեմբերի 19-ին Շելեֆտեոյում։ Դաստիարակվել է Շվեդիայի հյուսիսում գտնվող փոքրիկ գյուղում՝ հինգ հոգուց բաղկացած ընտանիքում։ Երիտասարդ տարիքում Վիկտորիան զբաղվել է սպորտով և մինչեւ 16 տարեկանը եղել է Շվեդիայի դահուկային ազգային հավաքականում, քանի դեռ ուսի վնասվածք չէր ստացել, որը հանգեցրել է մարզուհու կարիերայի ավարտին։


== Կարիերա ==
1993 թվականին Վիկտորյան հաղթել է «Միսս Շվեդիա» գեղեցկության մրցույթը։ Սիլվսթեդտն այն ժամանակ Փարիզի մոդելային գործակալության հետ կնքել էր պայմանագիր և սկսել աշխատել տարբեր հեղինակավոր նորաձևության տների հետ, այդ թվում՝ Շանելի, Քրիստիան Դիորի, Ջորջիո Արմանիի և Givenchy-ի հետ։ 1996 թվականի նոյեմբերին հայտնվել է Playboy ամսագրի շապիկին՝ դառնալով ամսվա Playmate-ը, իսկ 1997 թվականին ընտրվել է որպես տարվա Playmate։ 1997-2003 թվականներին բազմիցս նկարվել է Playboy-ի համար։ Սիլվսթեդտնը դեռ լինելով միջազգային մակարդակի մոդել, հայտնվել է բազմաթիվ ամսագրերում, այդ թվում՝ FHM, Glamour, GQ, Maxim, և Vanity Fair։
1999 թվականին Սիլվսթեդտը EMI լեյբլում թողարկել է Girl on The Run երաժշտական ալբոմը։ Ալբոմի մեջ ներառված են եղել «Hello Hey» և «Rocksteady Love» սինգլները, իսկ ալբոմը դարձել է ոսկե Շվեդիայում։ Սիլվսթեդտը ասել է, որ սիրում է երգել, բայց դա ընդամենը հոբբի է, որ նա իր համար մասնագիտական երաժշտական կարիերա չի տեսնում։
Stumped ամսագրին տված հարցազրույցում Սիլվսթեդտը պատմել է, որ ազատ տիրապետում է շվեդերեն, անգլերեն, ֆրանսերեն և իտալերեն լեզուներին։


== Սկավառակագրություն ==
Ալբոմներ1999՝ «Girl on the Run»Սինգլներ1999՝ «Hello Hey»
1999՝ «Rocksteady Love» (feat. Turbo B.)
2000՝ «Party Line»
2010՝ «Saturday Night»


== Ծանոթագրություններ ==


== Արտաքին հղումներ ==
Պաշտոնական կայք(անգլ.)
Վիկտորյա Սիլվսթեդտը (անգլ.) Internet Movie Database կայքում
Վիկտորյա Սիլվսթեդտը Թվիթթերում
Մեդիլիա

Մեդիլիա (իտալերեն՝ Mediglia), կոմունա Իտալիայում, գտնվում է Լոմբարդիա մարզի Միլան գավառում։
Բնակչությունը 11 425 մարդ է (ըստ 2004 թվականի տվյալներով)։ Բնակչության միջին խտությունը՝ 490 մարդ/կմ²։ Զբաղեցնում է 21 կմ² տարածք։ Փոստային ինդեքս՝ 20060։ Հեռախոսային կոդը՝ 02։


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Թեկվոնդոյի Եվրոպայի առաջնություն 2016

Թեկվոնդոյի Եվրոպայի առաջնություն 2016, անցկացվել է 2016 թվականի մայիսի 19-ից 22-ը Մոնտրյո քաղաքում։


== Մեդալներ ==


=== Մեդալակիրներ ===


==== Տղամարդիկ ====


==== Կանայք ====


== Հղումներ ==
Արդյունքները www.taekwondodata.com կայքում
Օր վերջին, օր առաջին

Օր վերջին, օր առաջին (վրաց.՝ დღე უკანასკნელი, დღე პირველი), 1959 թվականին «Վրացֆիլմ» կինոստուդիայում նկարահանված գեղարվեստական ֆիլմ։ Պրեմիերան կայացել է 1960 թվականի փետրվարին Թիֆլիսում։


== Սյուժե ==
Ծեր փոստատար Գեորգին վերջին օրն է դուրս գալիս աշխատանքի. վաղը նա անցնում է թոշակի։ Այդ պատճառով էլ նա շտապում է իր իմացածը սովորեցնել իրեն փոխարինելու եկած Լամարային, ով չի ընդունվել ինստիտուտ և շրջկոմի կոմերիտմիության կողմից ուղարկվել է աշխատելու որպես փոստատար։ Գեորգին աղջկան ծանոթացնում է այն մարդկանց հետ, ում պիտի հասցնել նամակներն ու հեռագրերը։ Այդ մարդկանցից մեկն էլ Թամարան է։ Գեորգին եկել է նրան հայտնելու, թե նամակը, որ կինն ուղարկել էր Չելյաբինսկում գտնվող իր ամուսնուն, հետ է ուղարկվել։ Սակայն նա իմանում է, որ Թամարան, այլևս հույս չունենալով, թե ամուսինը կվերադառնա իր ընտանիքի մոտ, ընդմիշտ հեռացել է։ Անսպասելիորեն բերում են Թամարայի ամուսնու հեռագիրը, որով նա հայտնում է իր վերադարձի մասին։ Իսկ Թամարայի գնացքի մեկնելուն մնում է տասնհինգ րոպե։ Գեորգին առանց երկմտելու շտապում է կայարան՝ Թամարային հայտնելու այդ լուրը։


== Դերերում ==
Սերգո Զաքարիաձե
Բելա Միրիանաշվիլի
Մալխազ Գորգիլաձե
Ակակի Վասաձե
Դինարա Ժորժոլիանի
Օթար Կոբերիձե
Գիուլի Ճոխոնելիձե
Գրիգոլ Տկաբլաձե
Գիվի Թոխաձե
Մեդեա Չախավա
Մեգի Ցուլուկիձե
Ռամազ Չխիկվաձե
Իպոլիտ Խվիչիա


== Ծանոթագրություններ ==


== Արտաքին հղումներ ==
«Օր վերջին, օր առաջին» ֆիլմը kino-teatr.ru կայքում (ռուս.)
«Օր վերջին, օր առաջին» ֆիլմը kinopoisk.ru կայքում (ռուս.)
«Օր վերջին, օր առաջին» ֆիլմը youtube.com կայքում (ռուս.)
http://www.megakm.ru/cinema/Encyclop.asp?Topic=lvn_flm_1293 Archived 2005-12-29 at the Wayback Machine.
(21701) Գաբեմենդոզա

(21701) Գաբեմենդոզա (անգլ.՝ Gabemendoza), աստերոիդ աստերոիդների հիմնական գոտում։ Հայտնաբերվել է 1999 թվականի սեպտեմբերի 7-ին ԼԻՆԵԱՐ ծրագրի կողմից Սոկոռոյում։
Գաբեմենդոզա աստերոիդը պատկանում է Կորոնիսի աստերոիդների ընտանիքին, որի մեջ ներառված են այս պահին հայտնի ավել քան 300 անդամներ։ Բավականին անսովոր է հանդիսանում այն փաստը, որ այս ընտանիքի անդամները շարժվում են գործնականորեն մի ուղեծրով։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(21701) Գաբեմենդոզա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ալտենթան

Ալտենթան (գերմ.՝ Altenthann), կոմունա Գերմանիայում՝ Բավարիայի հողերում։
Ենթարկվում է Վերին Պֆալցի վարչական կենտրոնին։ Մտնում է Ռեգենսբուրգ շրջանի կազմի մեջ։ Բնակչությունը կազմում է 1549 մարդ (դեկտեմբերի 31, 2010 թվական)։ Զբաղեցնում է 21,27 կմ² մակերես տարածք։ Պաշտոնական կոդ՝ 09 3 75 114։


== Ծանոթագրություններ ==


== Արտաքին հղումներ ==
Պաշտոնական կայք
Տոդոս լոս Սանտոս

Տոդոս լոս Սանտոս (իսպ.՝  Lago Todos los Santos, որը իսպաներեն նշանակում է «Բոլոր սրբերի լիճ»), լիճ Լոս Լագոս շրջանում՝ Չիլիի հարավում։


== Աշխարհագրություն ==
Լիճը գտնվում է պրովինցիայի մայրաքաղաք Պուերտո Մոնտիից 96 կմ հյուսիս-արևելք և Պուերտո Վարաս քաղաքից 76 կմ արևելք, Վիսենտե Պերես Ռոզալես ազգային պարկի սահմանին։ Դա Չիլիի ամենամեծ իններորդ լիճն է (լճի տարածքը 178,5 կմ² է): Լիճը գտնվում է Անդերի նախալեռներում՝ 189 մետր բարձրության վրա, իսկ լճի միջին խորությունը 191 մետր է, այսինքն՝ լճի հատակի մեծ մասը ընկած է օվկիանոսի մակարդակից ցածր։ Տոդոս լոս Սանտոս լիճն ունի միայն մեկ կղզի՝ Մարգարիտա (Դե լաս Կաբրասի հին քարտեզներում) և զբաղեցնում է 100 հա տարածք։
Լճի ավազանի մակերեսը 17 անգամ գերազանցում է մակերևույթային մակերեսին և կազմում է 3036 կմ²։ Լճի ծագումը և՛ սառցադաշտ է, և՛ հրաբխային։ Սառցե դարաշրջանում, սառցադաշտի երկու ճյուղերը, որոնք սահում էին լեռներից հակառակ ուղղությամբ՝ մեկը դեպի հարավ Ռիո Նեգրոյի ներկայիս հովտով և մյուսը դեպի հյուսիս Բլանկո գետի ներկայիս հովտով, միաձուլվելով մի կետում Երկայնական հովտում և միասին շարժվելով դեպի արևմուտք, գոյացել է ցածրավայր, որն այժմ զբաղեցնում են Տոդոս լոս Սանտոս և Լյանկիուե լճերը։ Օսորնո և Քալբուկո հրաբուխների գործունեության հետևանքով սառցադաշտը հալվեց և լիճը հրաբխային լավայով բաժանվեց երկու առանձին ջրամբարների։ Լավային հոսքը Տրոնադոր հրաբխից հասավ նաև լիճ՝ Բլանկո գետի հովտի երկայնքով։


== Ջրաբանություն ==
Լիճն ունի բավականին մեծ ծավալ՝ 34,4 կմ³, ինչը բացատրվում է նրա մեծ խորությամբ (առավելագույն խորությունը՝ 337 մետր)։ Լճի հարավ-արևմտյան ծայրից հոսում է Պետրոուե գետը (համանուն բնակավայրի մոտ), լճից դուրս հոսող ջրի ծավալը 270 մ³/վ է, լճի ամբողջ ջուրը թարմացվում է 4 տարվա ընթացքում։ Լիճը շրջապատված է լեռներով, որոնց մեջ կան երեք հրաբուխների գագաթներ՝ Օսորնոն՝ արևմուտքում, Պունտիագուդոն՝ հյուսիսից և Տրոնադորը՝ արևելքից։ Լճի ավազանը հիմնականում ծածկված է բարեխառն գոտու վալդիվյան խոնավ անտառներով։
Լճը կարող է կանաչ, կապույտ կամ արծաթափայլ տեսք ունենալ ՝ կախված օրվա ամպամածությունից և եղանակից։ Կանաչավուն երանգի մեծ մասը գալիս է հանքային մնացորդներ պարունակող սառցադաշտային հալված ջրից։


== Լճի համայնապատկեր ==


== Ծանոթագրություններ ==
Օքթայ Քայնարջա

Օքթայ Քայնարջա (թուրքերեն՝ Oktay Kaynarca, հունվարի 27, 1965(1965-01-27), Ստամբուլ, Թուրքիա), թուրք դերասան։ Առավել հայտնի է «Գայլերի հովիտը» (թուրքերեն՝ Kurtlar Vadisi) հեռուստասերիալում մարմնավորած դերի համար։ 2015 թվականից սկսած նկարահանվում է թուրքական հեղինակավոր «Մաֆիան կառավարում է աշխարհը» հեռուստասերիալում, որտեղ մարմնավորում է Հըզըր Չաքըրբեյլիի դերը։


== Կենսագրություն ==
Սովորել է Սկյուտարի դպրոցում։ Թուրքիայում Օքթայ Քայնարջան առավել հայտնի է հեռուստասերիալներում իր մարմնավորած դերերով։ Նա մարմնավորել է Սյուլեյման Չաքըրի դերը «Գայլերի հովիտը» հեռուստասերիալում։ Նրա կերպարն այնքան սիրված է եղել, երբ նրա մարմնավորած կերպարը մահացել է հեռուստասերիալում, երկրպագուները կազմակերպել են հեռակա թաղման արարողություն։
Քայնարջան ունի հեղինակած բանաստեղծությունների ժողովածու, որը կոչվում է «Մահվանից հեռու էլ քաղաք չկա»։


== Ֆիլմագրություն ==


=== Ֆիլմեր ===


=== Հեռուստասերիալներ ===


=== Հեռուստահաղորդումներ ===


== Ծանոթագրություններ ==


== Արտաքին հղումներ ==
http://www.kanald.com.tr/nuri
Oktay Kaynarca Internet Movie Database կայքում
Նովոտոշկուրովո

Նովոտոշկուրովո (ռուս.՝ Новотошкурово, բաշկիրերեն՝ Яңы Тушҡыр), գյուղ Ռուսաստանի Բաշկորտոստան հանրապետության Բալտաչևսկի շրջանի կազմում։
Բնակչությունը 2009 թվականին գրանցված տվյալներով կազմում էր 8 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Քորնել Ուեսթ

Քորնել Ռոնալդ Ուեսթ (անգլ.՝ Cornel Ronald West, հունիսի 2, 1953(1953-06-02), Թալսա), ամերիկացի փիլիսոփա, աստվածաբան, գրող, գրաքննադատ, դերասան և քաղաքացիական իրավունքների պաշտպան։ Սովորել է Հարվարդի և Փրինսթոնի համալսարաններում։ ԱՄՆ-ի Դեմոկրատական սոցիալիստներ ասոցիացիայի անդամ է։ Նյույորքյան թեոլոգիական սեմինարիայի կրոնական փիլիսոփայության և քրիստոնեության պրոֆեսոր։


== Գրքագրություն ==
Black Theology and Marxist Thought (1979)
Prophesy Deliverance! An Afro-American Revolutionary Christianity (1982)
Prophetic Fragments (1988)
The American Evasion of Philosophy: A Genealogy of Pragmatism (1989)
Breaking Bread: Insurgent Black Intellectual Life (1991)
The Ethical Dimensions of Marxist Thought (1991)
Beyond Eurocentrism and Multiculturalism (1993)
Race Matters (1993)
Keeping Faith: Philosophy and Race in America (1994)
Jews and Blacks: A Dialogue on Race, Religion, and Culture in America (with Michael Lerner, 1995)
The Future of the Race (with Henry Louis Gates, Jr., 1996)
Restoring Hope: Conversations on the Future of Black America (1997)
The War Against Parents: What We Can Do For America’s Beleaguered Moms and Dads (with Sylvia Ann Hewlett, 1998)
The Future of American Progressivism (with Roberto Unger, 1998)
The African-American Century: How Black Americans Have Shaped Our Century (with Henry Louis Gates, Jr., 2000)
Cornel West: A Critical Reader (George Yancy, editor) (2001)
Democracy Matters: Winning the Fight Against Imperialism (2004)
Post-Analytic Philosophy, edited with John Rajchman.
Hope On a Tightrope: Words & Wisdom (2008).
Brother West: Living & Loving Out Loud (2009).


== Ծանոթագրություններ ==


== Արտաքին հղումներ ==
Քորնել Ուեսթ Թվիթթերում
Interview with Dr. Cornel West by JK Fowler on The Mantle March 18, 2011 Archived January 4, 2012, at the Wayback Machine.
Faculty bio at Princeton Religion department Archived 2012-01-11 at the Wayback Machine.
Faculty bio at Princeton Center for African American Studies Archived 2013-10-05 at the Wayback Machine.
Վալերի Ղլեչյան

Վալերի Գուրգենի Ղլեչյան (1947, Գյուլիստան, Շահումյանի շրջան (Ադրբեջանի ԽՍՀ), Ադրբեջանական ԽՍՀ, ԽՍՀՄ - 2010), հայ անվանի մանկավարժ, պատմաբան, հայագետ - արևելագետ։


== Կենսագրություն և աշխատանքներ ==
Ծնվել է 1947 թ. հունվարի 13 –ին նախկին Ադրբեջանի ՍՍՀ Շահումյանի շրջանի Գյուլիստան գյուղում։ Ավարտել է Գյուլիստանի միջնակարգ դպրոցը։ 1969 թ. ավարտել է Երևանի Խ. Աբովյանի անվան հայկական պետական մանկավարժական ինստիտուտի պատմության ֆակուլտետը։ Ուսումնառությունից հետո ծառայել է խորհրդային բանակում։ 1969 թվականից մինչև 1972 թվականն աշխատել է Հրազդանի շրջանի դպրոցներում որպես պատմության ուսուցիչ։ 1972 թվականից աշխատել է Խ. Աբովյանի անվան հայկական պետական մանկավարժական համալսարանի ընդհանուր պատմության ամբիոնում։ 1990 թվականին Հայաստանի ԳԱԱ Արևելագիտության ինստիտուտում ընդհանուր պատմությունից պաշտպանել է թեկնածուական թեզ, 2002 թվականին նույն մասնագիտության գծով ստացել է դոցենտի գիտական կոչում։ Պատմության ֆակուլտետում կարդացել է մասնագիտական տեսական դասընթացներ։ 2007 թվականներին ընտրվել է ՀՊՄՀ –ի Համաշխարհային պատմության և նրա դասավանդման մեթոդիկայի ամբիոնի վարիչ, որն էլ ղեկավարել է մինչև 2010 թ.։
Հեղինակ է մի քանի տասնյակ գիտատեսական, գիտամեթոդական և գիտակրթական, ինչպես և՝ հրապարակախոսական հոդվածների։ Իր գործունեության վերջին շրջանը նա նվիրեց նորանկախ պետության կրթական համակարգի բարեփոխման գործին։ Նա առաջիններից էր, ով ձեռնամուխ եղավ նորանկախ Հայաստանի ազգային դասագրքերի ստեղծման աշխատանքներին, որոնցում արժևորեց նաև համաշխարհային պատմության մեջ հայ ժողովրդի ունեցած ավանդն ու ձեռքբերումը։
Վ.Ղլեչյանը դեռ ուսանողական տարիներին աչքի է ընկել ակտիվ հասարակական – քաղաքական գործունեությամբ՝ պայքարելով խորհրդային կարգերի դեմ՝ հանուն Հայաստանի անկախացման, որի համար հետապնդվել է ԽՄ հատուկ ծառայությունների կողմից։ 1980-ական թվականներին վերջին ակտիվորեն մասնակցել է Արցախյան շարժմանը, զբաղվել է արցախահայության պաշտպանության կազմակերպման՝ մասնավորապես ռազմամթերքի հայթայթման և Արցախ տեղափոխելու աշխատանքներով։


== Աշխատությունների ցանկ ==


== Գիտական լրագրային հոդվածներ ==
Անլռելի գույներ

Անլռելի գույներ, 1973 թվականի հայկական ֆիլմ։


== Սյուժե ==
60-ականներին Հայաստանի գեղանկարչական արվեստին ճանաչում բերած նկարիչներ Մինաս Ավետիսյանի, Հենրի և Ռոբերտ Էլիբեկյանների, Ռուդոլֆ Խաչատրյանի և այլոց մասին վավերագրական ֆիլմ է։


== Դերերում ==
Վիլեն Գալստյան
Ս. Խաչատուրյան


== Նկարահանող անձնակազմ ==
ռեժիսոր - Յուրի Երզնկյան
սցենարիստ - Յուրի Երզնկյան
օպերատոր - Ռուդոլֆ Վաթինյան
հնչյունային օպերատոր - Կ. Կուրդիյան


== Տեխնիկական և այլ տվյալներ ==
Երկիրը Հայկական ԽՍՀ
Լեզուն հայերեն
Ֆիլմը գունավոր
Տևողություն - 35 րոպե, ժապավենի երկարությունը՝ 980 մետր
Ձայնը - մոնո


== Ծանոթագրություններ ==
Վայդինգ (այլ կիրառումներ)

Վայդինգ, կարող է վերաբերել՝

Վայդինգ - կոմունա Գերմանիայում, Բավարիա երկրամասում։ Գտնվում է Վերին Պֆալց վարչական շրջանի ենթակայության ներքո։ Կոմունան գտնվում է Կամ շրջանում
Վայդինգ - կոմունա Գերմանիայում՝ Բավարիա երկրամասի Շվանդորֆ շրջանում։ Ենթարկվում է Վերին Պֆալցի վարչական շրջանին
Ազատություն (այլ կիրառումներ)

Ազատություն, կարող է վերաբերել՝

Ազատություն - գաղափար է, որը արտացոլում է սուբյեկտի վերաբերմունքը իր իսկ ակտերին, որի ներքո նա հանդիսանում է դրանց որոշիչ պատճառը, և դրանք անմիջականորեն պայմանավորված չեն բնական, սոցիալական, միջանձնյա-շփումային, ներքին-անհատական կամ տոհմա-անհատական գործոններով
Ազատություն ռադիոկայան - միջազգային ոչ առևտրային ռադիո-հեռարձակման կազմակերպություն
Ազատություն - ռուսական  «Lumen» ռոք խմբի երրորդ ալբոմն է
Ազատություն - թերթ, լույս է տեսել 1890֊1892 թթ. Նյու Յորքում
Կոլինաս դու Տոկանտինս

Կոլինաս դու Տոկանտինս (պորտ.՝  Colinas do Tocantins), համայնք Բրազիլիայում՝ Տոկանտինս նահանգի կազմում։ Գտնվում է Արևմտյան Տոկանտինսի մարզում։ Մտնում է Արագուաինայի գավառի կազմի մեջ։ Բնակչությունը կազմում է 29 000 մարդ՝ 2007 թվականի տվյալներով։ Գրավում է 844 կմ2 տարածք։ Բնակչության խտությունը՝ 33,7 մարդ/կմ²։


== Պատմություն ==
Քաղաքը հիմնադրվել է 1960 թվականի ապրիլի 21-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 101.317.170,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 3.750,40 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,739 (տվյալները՝ ՄԱԿ-ի զարգացման ծրագրի)։


== Արտաքին հղումներ ==
Տեղեկություններ Կոլինաս դու Տոկանտինսի մասին
Նեղսար

Նեղսար, լեռնագագաթ Հայաստանի Լոռու մարզում, Բովաքարի լեռնահամակարգում, Մարգահովիտ գյուղից 6,5 կմ հյուսիս-արևելք։ Բարձրությունը՝ 217 մետր։


== Ծանոթագրություններ ==
Լևոն Տեր-Մկրտչյան

Լևոն Տեր-Մկրտչյան Մկրտիչի (օգոստոսի 22, 1908(1908-08-22), Բաքու, Ռուսական կայսրություն), առաձգականության տեսության և շինարարական մեխանիկայի բնագավառի հայ խորհրդային գիտնական։ Տեխնիկական գիտությունների դոկտոր (1947), պրոֆեսոր (1950)։


== Կենսագրություն ==
Ավարտել է Լենինգրադի պոլիտեխնիկական ինստիտուտը (1930)։ 1932-1946 թվականներին աշխատել է Լենինգրադի էլեկտրաֆիզիկայի, 1946-1950 թվականներին՝ պոլիտեխնիկական ինստիտուտներում։ 1950-1982 թվականներին գլխավորել է Լենինգրադի անտառատեխնիկական ակադեմիայի շինարարական մեխանիկայի ամբիոնը։
Աշխատությունները վերաբերում են առաձգականության տեսության ընդհանուր խնդիրներին, սեղմած ձողերի ընդհանուր կայունության վրա եռակցումային լարումների ազդեցության, էլեկտրահաղորդման օդային գծերի թրթռումը մարող դեմպֆերների ստեղծման հարցերին։
Somebody to Die For

«Somebody to Die For» («Նա, ում համար դու կմահանաս»), բրիտանական Hurts դուետի սինգլը, որը թողարկվել է 2013 թվականի հուլիսի 21-ին։ Երգի համապրոդյուսերն է եղել նաև Dan Grech-Marguerat-ը (Լանա Դել Ռեյ, Մոբի)։


== Կատարումներ ==
Երգը կատարվել է 2013 թվականի հունվարին Spotify-ի ակուստիկ սեսիայի ժամանակ, ինչպես նաև 2013 թվականի մայիսի 17-ին The Sun-ի «The Biz Sessions»:


== Տեսահոլովակ ==
Երգի տեսահոլովակի ռեժիսորը Ֆրենկ Բորինն է, որը նաև նկարահանել է «Miracle» երգի հոլովակի երկրորդ տարբերակը 2013 թվականին։


== Ստեղծագործությունների ցանկ ==
Digital EP«Somebody to Die For» (Radio Edit) — 3:20
«Somebody to Die For» (Unplugged) — 3:27
«Somebody to Die For» (Franz Novotny Remix) — 6:33
«Exile» (Freemasons Club Mix) — 7:11German EP«Somebody to Die For» (Radio Edit) — 3:20
«Ohne Dich» — 4:31
«Somebody to Die For» (Unplugged) — 3:27
«Somebody to Die For» (Franz Novotny Remix) — 6:33
«Exile» (Freemasons Club Mix) — 7:11
«Somebody to Die For» (Music Video) — 3:50


== Հիթ-շքերթներ ==


== Թողարկման պատմություն ==


== Ծանոթագրություններ ==


== Արտաքին հղումներ ==
Видеоклип Somebody to Die For ՅուԹյուբում
Somebody to Die For երգի բառերը LyricWiki կայքում Archived 2015-04-03 at the Wayback Machine.
Կառլոս Էսկալերաս

Կառլոս Էսկալերաս (իսպ.՝ Carlos Escaleras Mejía, օգոստոսի 10, 1958(1958-08-10), Տոկոա, Colón Department, Հոնդուրաս - հոկտեմբերի 17, 1997(1997-10-17), Տոկոա, Colón Department, Հոնդուրաս), հոնդուրասցի քաղաքական գործիչ, բնապահպան-ակտիվիստ։


== Կենսագրություն ==
Կառլոս Էսկալերասը ծնվել է 1958 թվականին Խոսե Անդրես Էսկալերասի և Օֆելյա Մեխիայի ընտանիքում։ 1990-ական թվականներին Կառլոս Էսկալերասը սկսեց համակարգել գործողությունները հայտնի գործարար Միգել Ֆակուսե Բարխումի դեմ, որը ձգտում էր արմավենու յուղի կորզման գործարան ստեղծել Գուապինոլ գետի մոտ, ինչը հսկայական բեռ կլիներ առնվազն հինգ համայնքների, այդ թվում Տոկու թաղամասերի համար։
Բացի այդ, 1997 թվականին 15-րդ հետևակային գումարտակի գնդապետ Ալդարայի դեմ բողոքի ցույցերի արդյունքում կանխվեց Չապագուայի, Ագուա Ամրիլյայի, Հոնդուրաս Ագուանի բնակիչների ջրամատակարարումը։ Նույն տարվա օգոստոսին գնդապետ Ալդարան ահաբեկեց նրան։ Այդ ժամանակաշրջանում Էսկալարեսն առաջադրվել էր որպես Տոկոայի քաղաքապետի թեկնածու Դեմոկրատական միաբանություն կուսակցությունից 1997 թվականի ընտրությունների համար։


== Սպանություն ==
1997 թվականի հոկտեմբերի 18-ին Տոկոայի կենտրոնում գտնվող իր ավտոլվացման սրահ գնալիս Էսկալարեսին երկու անգամ կրակել են։


=== Հետևանք ===
Սպանության գործով առաջին կասկածյալների թվում էին Օռլանդո Մարտինեսը, Լուկաս Գարսիա Ալֆարոն և Օսկար Սոսան։ Նրանցից 2002 թվականի հոկտեմբերի 16-ին 17 տարվա ազատազրկման դատապարտվեց միայն Լուաս Գարիսիա Ալֆարոն։ Հաջորդաբար, քրեական հետախուզության գլխավոր վարչությունը (DGIC) Գարսիա Ալֆարոյից երդմամբ հաստատված գրավոր ցուցմունք ստացավ, որտեղ որպես հեղինակ նշեց Սալոմոն Մարտինեսին, Խուան Ռամոն Սալգադոյին, Ալդո Ավգուստո Ալդանայինն և Միգել Ֆակուսեին։
Սակայն դատավոր Ռոխելիո Կլարայի համար, ով տեղյակ էր դեպքից, այս հայտարարությունը գործի համար ոչ մի արժեք չուներ։ Այնուամենայնիվ, Միգել Ֆակուսեին և Իրեն Կաստրոյին մեղադրանք առաջադրվեց, և հետաքննությունը հերքեց նրանց ներգրավվածությունը իրադարձություններին։ 2003 թվականի հոկտեմբերի 14-ին Տոկոայի քաղաքացիական դատարանը նրանց ազատ արձակեց։


== Ծանոթագրություններ ==
Շուբան (Բաղդաթի շրջան)

Անվան այլ կիրառումների համար տե՛ս՝ Շուբան (այլ կիրառումներ)Շուբան (վրաց.՝ შუბანი), գյուղ Վրաստանում։ Գտնվում է Իմերեթի մարզի Բաղդաթի շրջանում։


== Դիրք ==
Գյուղը գտնվում է ծովի մակարդակից 320 մետր բարձրության վրա։ Շրջկենտրոն Բաղդաթից հեռու է 8 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 228 մարդ, մեծամասնությունը՝ վրացիներ։


== Տրանսպորտ ==
Գյուղը շրջկենտրոն Բաղդաթի հետ կապված է ավտոխճուղով։ Տարածքով է անցնում Թբիլիսի-Բաթում երկաթուղին։
Ամենամոտ օդանավակայանը գտնվում է Քութայիս քաղաքում։


== Ծանոթագրություններ ==
Զասոսենկա

Զասոսենկա (ռուս.՝ Засосенка), գյուղ Ռուսաստանի Լիպեցկի մարզի Կրասնինսկի շրջանի կազմում։
Բնակչությունը 2009 թվականին գրանցված տվյալներով կազմում էր 94 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)